momente. Recent a murit un prie- 
ten, un muzician de excepţie, Pedro 
Negrescu. Lovit de oameni, fapte şi 
întâmplări, a venit în câteva rânduri 
să-mi spună: Gata! Dar a trecut, 
după cum a trecut şi Tarkovski... 


Să revenim la film... Marele cneaz 
are nevoie de un clopot la noua bi- 
serică și numai un puşti se găsește 
să spună că poate să toarne clopo- 
tul. Iar la acea vreme nu era puţin 
lucru să faci un clopot. Din ce a fă- 
cut Dumnezeu făptura? Din apă şi 
pământ. Această temă există de la 
începutul filmului. Iar acum copi- 
landrul află într-o groapă peste care 
ploua, lutul de care avea nevoie să 
facă acel clopot. Inţelege cum trebu- 
ie să facă pentru a reuşi să sune clo- 
potul. Apoi e impresionantă scena 
inaugurării clopotului. Iar la dangă- 
tul său — şi cât de mult a investit 
Tarkovski în fiecare detaliu care 
apare în film! -, Rubliov, care era de 
faţă, rupe pactul tăcerii şi se reapu- 
că de pictat. Sunetul clopotului este 
un semn divin. Nimic din ce se 
întâmplă în acest film, niciun 
sunet, nicio şoaptă, nicio privi- 
re, nimic nu e în afara unui cod 
ecleziastic de o profunzime şi o 
dimensiune extraordinară. Nu 
o să găsim în niciun film din lume, 
pe tema aceasta, lucrurile puse atât 
de profund! 


Poate că, dacă Troiţa lui Rubliov e 
considerată cea mai minunată 
icoană făcută de mână omenească, 
nici filmul care îl are ca protago- 
nist pe iconarul ei nu putea fi mai 


prejJos?... 


Da... Apropo de imagini — până aici 
filmul este alb-negru. Dar acum, 
după ce Rubliov termină de zugră- 
vit, vedem pereţii cu pictura lui, iar 
imaginile sunt color — singurele din 
film. Andrei Rubliov nu picta orice 





și oricând (se şi spune la un mo- 
ment dat în film, ca o comparaţie cu 
pictura lui Teofan). Avea nevoie 
de un dialog cu Dumnezeu şi 
cu oamenii ca să poată picta. 
Apoi începe iar să plouă şi icoanele 
parcă plâng, dar nu una, ci pereţi 
întregi parcă plâng. Biserica Orto- 
doxă Rusă și nu numai, toată Rusia 
plânge... Iar în secvenţa finală apar 
caii — şi printre ei unul alb (de fapt 
pe parcursul filmului apar mai mul- 
te animale -simboluri). 





Filmul poate fi văzut şi de cineva 
care nu are pregătire duhovniceas- 
că, ca un film istoric. 


Dar aşteptările noastre cum sunt 
împlinite de acest film? Aţi vorbit 
de palierul istoric şi de cel al simbo- 
lurilor? Dar putem săpa mai în 
adânc, există un al treilea strat? 
Este atât de genial Tarkovski? 


Este evident că drumul spre Rai este 
un drum anevoios, care nu e accesi- 
bil oricui. Iar cei care ajung din gre- 
şeală pe scara Raiului, riscă să cadă. 
In tot filmul se vorbeşte de în- 
ceputuri şi renunţări, iar înce- 
puturi și iar renunţări. Școala rusă 
este de o profunzime mult mai mare 
decât ne imaginăm. In închisoare 
înveţi mai mult decât în libertate. La 
fel s-a întâmplat și cu ei în timpul 
recluziunii comuniste forţate. 


Revenind la întrebare... e bine câte- 
odată pentru noi, ca oameni ai Bise- 
ricii, să vină un om ca Tarkovski şi 
să ne confirme ceea ce ştim deja, să 
ne întărească, să ne repete că nu 
suntem singuri. Tarkovski şi-a 
asumat prin arta lui, întru to- 
tul, raportul cu Dumnezeu şi 
cu semenii. El nu a făcut niciun 
film plăcut propagandei sovietice, 
nu le-a dat nicio satisfacţie, nu a 
făcut compromisuri. Ca atare, a şi 
murit în exil, în Italia. Vorbim aici 
de un aluat anume, căci ruşii duc 
suferinţa la nivel mistic, ei îşi asumă 
crucea. Este și o secvenţă în film, un 
rus care îşi duce crucea prin zăpa- 
dă... Ca Tarkovski... 





ȘTIRI 





Mănăstirea Putna a inaugu- 
rat marţi seria de manifes- 
tări „Serbarea de la Putna — 
150. Continuitatea unui 
ideal”. Acestea aniversează 150 
de ani de la Prima Serbare a Ro- 
mânilor de Pretutindeni și de la 
Primul Congres al Studenţilor 
Români de Pretutindeni, organi- 
zate de Mihai Eminescu pentru a 
promova idealul de unitate a ro- 
mânilor. 


Voluntarii Asociaţiei Tineri- 
lor Ortodocși Suceveni 
(ATOS) s-au implicat dumini- 
că în programul de adopţie al 
Drumului care uneşte — „Via 
Transilvanica”. Proiectul „Via 
Transilvanica” va cuprinde în fi- 
nal 1.400 de kilometri şi este un 


drum turistic între Putna, locul 
unde se află mormântul Sfântului 
Voievod Ştefan cel Mare, şi Dro- 
beta-Turnu-Severin, locul unde a 
intrat în ţară Regele Carol I în 
1866. ATOS are 8 km adoptați din 
Via Transilvanica, din Putna, de la 
kilometrul 5, spre Suceviţa, până 
la kilometrul 13. „Ca nişte părinţi 
adoptivi adevăraţi, am îngrijit 
bornele, din kilometru în kilome- 
tru, le-am pus în valoare, amena- 
jând un spaţiu în jurul lor din ver- 
deaţă şi pietre atent alese şi vopsi- 
te şi am refăcut şi împrospătat 
marcajele.” Tinerii au montat la 
fiecare bornă am montat plăcuţe 
cu citate alese din sfinţii părinţi ai 
Bisericii şi marii gânditori ai lu- 
mii. (Basilica.ro) 





Aşteptăm întrebările, sugestiile şi eventualele 
colaborări pe adresa revis- 

ta.maximina(0 gmail.com sau la tel. 
0734.194.372. Mulţumim tuturor pentru rugă- 
ciuni şi ajutor financiar. 





Numărul 22 (XLI) 


La crearea lumii, pământul era aco- 
perit de ape, de întuneric şi de 
adâncuri, dar „Duhul lui Dumnezeu 
— adică lucrarea Sfântului Duh -— Se 
purta pe deasupra apei“ (Fc. 1, 2). 
Pământul era nevăzut, şi numai Du- 
hul lui Dumnezeu pătrundea întu- 
necimile şi adâncurile. Apoi, Dum- 
nezeu l-a făcut pe om „luând ţărână 
din pământ; și a suflat în faţa lui 
suflare de viaţă, şi s-a făcut omul cu 
suflet viu“ (Fc. 2, 7). Expresia 
„Duhul lui Dumnezeu” arată limpe- 
de că, la crearea lumii, Duhul Sfânt 
împărăţea şi exprima, ca un Stăpân, 
Dumnezeirea. Dar când Dumnezeu 1 
-a făcut pe om, atunci „a suflat în 
faţa lui suflare de viaţă”. Suflarea 
aceasta de viaţă este o umplere 
cu Duhul lui Dumnezeu, care 
dă viaţă omului făcut din ni- 
mic. Este lucrarea necreată a lui 
Dumnezeu, săvârşită prin mijlocirea 
Duhului Sfânt. 


Suflarea de viaţă, suflarea Duhului 
Sfânt, este o pecete, o întipări- 
re, care nu se mai şterge. A fost 
pusă pe om şi a devenit bunul lui 
definitiv. Potrivit Părinților, sufla- 
rea de viaţă se numeşte „chip al lui 
Dumnezeu”. Sfântul Duh Şi-a arătat 


interesul faţă de om și l-a făcut chip 
viu al lui Dumnezeu, ca să ajungă la 
asemănarea prototipului dumneze- 
iesc. Prin urmare, Sfântul Duh Se 
îndeletniceşte cu noi, Il purtăm în- 
lăuntrul nostru, Îl respirăm, ne vor- 
beşte, ne iubeşte, ne învăluie. 


În Noul Legământ, Duhul Sfânt îi 
cheamă pe oameni, îi povăţuiește, îi 
zideşte, îi sfințeşte, „vine în ajutor 
neputinţelor noastre” (Rom. 8, 26). 
In bolile noastre sufleteşti, duhovni- 
ceşti şi trupeșşti, vine şi Se face aju- 
torul nostru. Sfântul Duh „Se roagă 


„ Vino şi dă-ne să nu cădem 
în vreme de prigoană şi de 
batjocorire a credinţei; 


Vino şi ne păzeşte de ispite 
peste puteri şi de sminteli; 


Vino şi înviază inimile noas- 
tre prin rourarea la; 


Vino, tămăduieşte-ne, sfin- 
țeşte-ne şi ne ridică, Bunule, 
cu harul Tău; 


Vino, Mângâietorule, Duhu- 
le Sfinte şi Te sălăşluieşte 
întru noi!” 


20 iunie 2021 





Intrând în noi, 
să-L dorim cu ardoare pe 
DUHUL SFÂNT, 


Împăratul nostru 


Cuvânt al Arhim. Emilianos Simonopetritul 


„Dacă învăţăm să-L cerem pe Duhul Sfânt, dacă 
ochii noştri varsă lacrimi şi dacă inima noastră se 
zdrobeşte şi Il cere, Il vom găsi cu uşurinţă.” 


pentru noi cu suspine negrăi- 
te“ (Rom. 8, 26), ca să învăţăm și 
noi să ne rugăm. Devine mijlocitor, 
mijloceşte și mângâie. Când suntem 
întristaţi, când ne e frică, ne mângâ- 
ie, ne întărește, ne împărtăşeşte 
harul şi îndurările Lui, şi de aceea 
se și numeşte „Mângâietorul”. 


Cu toate acestea, nu putem spune că 
ne-am desfătat de EI, că L-am sesi- 
zat, că ni S-a descoperit. Se ascun- 
de. Vine prin pogorământ în mijlo- 
cul nostru, când ca vânt sau ca foc, 
când în chip de porumbel sau de rug 
care arde, alteori ca apă vie, ca lu- 
mină sau ca multe alte simboluri. Pe 
toate le foloseşte, prin toate acestea 
intră înlăuntrul nostru şi dă din nou 
viaţă existenţei noastre, şi totuşi 
încă n-am aflat ce este El. Inţelesu- 
rile sunt grele, dar încercăm să le 
facem, atât cât putem, mai simple. 
Duhul Sfânt este locul, mediul 
în care se împlinește îndumne- 
zeirea omului. Suflarea lui Dum- 
nezeu iese din adâncurile Lui şi pro- 
duce o stare, pe care Marele Vasile o 
numește „patria celor sfinţiți”. Când 
Sfântul Duh suflă, se sfinţesc mulţi. 
Sf. Grigorie Palama spune că sufla- 
rea aceasta este „bucuria mai dina- 


inte de veci a Tatălui şi a Fiului“. 
Sfânta Treime a așteptat ca această 
bucurie mai dinainte de veci a Tată- 
lui şi a Fiului să fie revărsată peste 
oameni, ca ei să poată trăi. 


Se spune într-un loc: „Duhul Tău cel 
nestricăcios este întru toţi” (Întel. 
Sol. 12, 1). În toţi şi în toate, pretu- 
tindeni, oriunde te-ai duce, Îl întâl- 
nești pe Duhul Sfânt. Oriunde ai 
privi, în ceruri, în nori, în iad, pre- 
tutindeni, Se află Duhul nestricăcios 
și veşnic. Dacă învăţăm să-L cerem, 
dacă ochii noştri varsă lacrimi şi 
dacă inima noastră se zdrobeşte şi Îl 
cere, Îl vom găsi cu uşurinţă. 


Dar cum S-a arătat Duhul Sfânt? 
Prin suflare: Domnul a suflat şi a 
zis „Luaţi Duh Sfânt!”. Astfel se sta- 
torniceşte rânduiala apostolilor, a 
episcopilor, a preoţilor și, în gene- 
ral, a Bisericii. Apoi, în ziua Cincize- 
cimii, Sfântul Duh S-a descoperit pe 
deplin şi S-a arătat în mod cu totul 
diferit. În timp ce, mai înainte, 
Hristos suflase peste toţi la un loc, 
acum „li s-au arătat, despărțite, 
limbi ca de foc, şi au şezut pe fie- 
care dintre ei, şi s-au umplut cu toţii 


de Sfântul Duh” (F. A. 2, 3-5). 
Avem, aici, cea mai limpede dovadă 
a prezenţei Sfântului Duh. Ucenicii 
au văzut în mod real aceste limbi 
„ca de foc”, asemănătoare focului şi 
care Îl ascundeau pe Mângâietorul. 
Dar „limbile” nu erau pentru întrea- 
ga lume, ci pentru cei care așteptau 
în foişor. Fi L-au primit pe Sfântul 
Duh şi, din acel ceas, „s-au umplut 
de Duhul Sfânt”. Aici întâlnim şi cel 
mai important lucru: un dar per- 
sonal, un dar făcut fiecărui om. 


Noi, cei din Noul Legământ, am fost 
adăpaţi de către Sfântul Duh şi, pe 
cât suntem adăpaţi, cu atât Îl bem 
cu adevărat pe Hristos. Dar şi cel 
care mănâncă Trupul lui Hristos Îl 
mănâncă, împreună cu Hristos, şi 
pe Sfântul Duh, şi se împărtășește 
de focul Sfântului Duh. De aseme- 
nea, când spunem rugăciunea 
„Doamne, lisuse Hristoase, milu- 
ieşte-mă!“, această rugăciune ni- 
L aduce pe Sfântul Duh întru 
putere şi întru lucrare. Prin ru- 
găciune Îl atragem pe Sfântul Duh. 
Dar, dobândindu-L pe Duhul Sfânt, 
Care dă „rugăciune celui ce se roa- 





să” (1 Împ. 2, 9), El îmi va da şi mie, 
celui ce mă rog, rugăciune şi tot El 
mi-o va spori neîncetat. Dacă 
vrem şi noi să-L avem pe Sfân- 
tul Duh, atunci să-L aşteptăm 
pururea pe Domnul, să-L pri- 
vim, să-L cercetăm, să-L cău- 
tăm „în post şi iubire”. Până 
când? Până când, „venind întru ade- 
văr, va aduna cu El sufletul“. Dacă 
postim și avem iubire şi dacă min- 
tea noastră rămâne adunată înlăun- 
trul nostru, atunci sufletul atrage 
toate harurile Sfântului Duh. 


Să intrăm în locul nostru de zăvorâ- 
re, în casa noastră, în cămara noas- 
tră, acolo unde nu ne va deran- 
ja nimeni. Intră înăuntru, în- 
chide-te bine şi dorește-L cu 
ardoare pe Sfântul Duh! Tân- 
jeşte după EI, caută-L! Spune: 
„Impărate ceresc, Mângâietorule, 
Duhul adevărului, vino înlăuntrul 
casei mele!” Atunci Dumnezeu va 
răspunde: „lată, Eu cu voi 
sunt!” (Ag. 2, 4). 








rrumuseţe 


Maica Teodosia (Zorica Laţcu) 


Și-mi zise Domnul: "Eu sunt frumuseţe; 
În Mine-i cald sălaş de primăveri; 
La Mine zorile sunt făr' de seri, 

Și duhul înfloreşte-n mii de feţe. 


Psaltirea negrăitei învieri 
Din glasul Meu se toarce cu mândrețe, 
La Mine arde patima-n blândeţe 
Și cântă desfătarea din dureri. 


Am tainice izvoare de culori, 
Am şopot plin de dulce glăsuire. 
Și Eu revărs din veşnice comori, 
Peste aleşi puteri de plăsmuire, 


Și-i fac să-mi fie asemănători 


În duh, prin arzătoarea lor iubire... 





De vorbă cu regizorul Laurian Oniga 


despre 


FILMUL 
„ANDREI RUBLIOV” 





Vă rugăm să încercaţi a ne decripta 
în parte acest film-capodoperă a 
regizorului rus Andrei Tarkovski. 


Mi-a fost foarte greu să mă lămu- 
resc despre ce este vorba în acest 
film: despre Andrei Rubliov şi viaţa 
lui, despre povestea unui creator de 
pictură bisericească excepţional sau 
despre Rusia evului mediu, pentru 
că acolo se întâmplă acţiunea. 


Sau este vorba de o a treia varian- 
tă? Căci Tarkovski merge mult mai 
în adânc în filmele sale. 


| 


Orice capodoperă, in- ! 

clusiv cinematografică, d 
atinge dimensiunea 
universală, atemporală, 
metafizică. Tot aşa şi 
filmele lui Tarkovski. 
El vorbeşte despre 
creaţie şi artist în 
sens duhovnicesc. 


Andrei Rubliov are un 
prolog, ce conţine ur- 
mătoarea secvenţă: niş- 
te mujici (mujicii erau ţăranii io- 
bagi, un pas mic peste sclavie) fac 
focul în faţa zidurilor unei biserici, 
pentru a umfla un fel de balon, făcut 
din cârpe, un dirijabil improvizat, 
am spune astăzi. Suntem în anii 
1400! Unul dintre mujici se agaţă cu 
nişte frânghii și zboară cu balonul. 
Este un prim țipăt în film: „Zbor!”. 
Zborul acesta îi permite lui Tar- 
kovski să declanșeze prima temă 
importantă. Publicul şi aparatul de 
filmat este la nivelul celui care zboa- 
ră. De acolo se vede pământul. Deci 
e o vedere de sus, care ne arată pă- 
mânt, apă, pământ, apă, bălți, râu 
care curge. De obicei zborurile sunt 
filmate de jos. 


Deci Tarkovski schimbă perspecti- 
va dintru început? 


O schimbă total. Şi majoritatea ca- 
drelor din acest film sunt luate ca şi 
cum se filmează cu aparatul spre 
pământ, nu spre cer. Această 
schimbare de perspectivă are 


legătură cu Creatorul. Tar- 
kovski a încercat să vadă cum 
ne vede El. Prologul se termină cu 
o imagine, un cal negru, superb, 
care se rostogoleşte sălbatic în iar- 
bă, dând din picioare. Calul o să 
apară de foarte multe ori pe parcur- 
sul filmului, el reprezentând liberta- 
tea. Deci filmul începe cu un cal ne- 
gru şi se sfârşeşte rotund, cu un cal 
alb, păscând liniştit lângă alți cai. 
Începutul - plin de agitaţie și frea- 
măt, şi sfârşitul - linişte. 










Nu o să găsim în niciun 
film din lume, pe tema 
aceasta, lucrurile puse atât 
de profund! 


flează pe boierul locului. Un fel de 
rap de astăzi. Iar unul dintre cei trei 
călugări spune: „Dumnezeu l-a făcut 
pe preot, iar dracul pe măscărici.” E 
prima secvenţă în care se vede 
diferenţa dintre Rubliov şi res- 
tul oamenilor. El nu intră în pole- 
mică, nu-l contrazice, dar se vede că 
nu e de acord... 


Putem spune că se suprind astfel 
două feluri de a fi creştin? 


Da! De a fi creştin. Asta devine ob- 
sedant, replica se va repeta 


ANDA în film. 


A “Înseamnă că Tarkovski a 
= ) mers mult mai în adânc? 


dl 

“ Un film, ca şi orice altă cre- 
aţie, este destinat publicu- 
lui. Dacă tu, ca şi creator, 
nu-ți propui să transmiţi un 


„ţii pentru tine. Dar noi ştim 


a i ! 18 A 
N At E gând, o emoție, atunci nu 
LS ANEA 1)] mai este creaţie. Nu poţi să 

Filmul este împărțit în capitole, ca 
un roman sau mai bine zis, ca mai 
multe filme într-unul singur. Urmă- 
torul capitol are parcă influenţe de 
pictură flamandă, poate chiar de 
Bosch. Sunt trei călugări care par- 
curg un drum, în imensitatea Rusi- 
ei. Spaţiul este foarte important 
pentru ruşi. Cei trei merg în căuta- 
rea unei biserici pe care să o picteze 
— căci erau iconari-, iar unul dintre 
ei este Andrei Rubliov. îi surprinde 
ploaia. Imaginea: ploaie, lut, deci 
apă, pământ, devine obsedantă în 
filmul acesta. 


Cei trei ajung la un moment dat în- 
tr-o izbă, o casă. Este de remarcat 
acest lucru pentru că în toată fil- 
mografia lui Tarkovski casa e 
importantă, nu numai ca spa- 
țiu de locuire. El spune undeva 
că o casă trebuie să fie un loc al 
lui Dumnezeu, o cetate a Lui. 
În acest spaţiu, un mujic face pe 
măscăriciul, o improvizație de joc, 
cântec şi cuvinte, prin care îl persi- 


că Tarkovski a studiat teo- 
logie. El a văzut în cre- 
dinţa ortodoxă salvarea lui şi a 
lumii. Lumea poate fi salvată as- 
tfel! Acest lucru e evident prin repli- 
cile și imaginile din filmul „Andrei 
Rubliov”. De exemplu, este la un 
moment dat un dialog între el şi 
Teofan Grecul, un dialog cât se poa- 
te de special. Ştim că Teofan Grecul 
a murit, dar dialogul pare a fi între 
doi oameni vii. Andrei îl şi întreabă: 
parcă tu ai murit? Acest dialog are 
loc în urma unor evenimente tragi- 
ce. Rubliov îi spune lui Teofan că nu 
vrea să mai picteze, pentru că el a 
pictat pentru oameni, dar când a 
văzut cum se urăsc şi se omoară, nu 
mai vrea să picteze. Teofan îl încu- 
rajează. Dar Rubliov va intra de 
acum într-o tăcere ca o pedeapsă. 


Oare nu este posibil ca acest lucru 
să-l fi simțit şi Tarkovski la un mo- 
ment dat? 


Am cunoscut mulţi artişti la viaţa 
mea și majoritatea mi-au spus că, 
din varii motive, au avut astfel de 


stăteam în căruţe și nimeni nu mai 
plângea, ne uitam la vecini cu priviri 
împietrite. Această secvență mi-a 
rămas cel mai puternic imprimată în 
memorie, cum stăteam noi în căruţe, 
printre mobile, orătănii în cuşti şi 
mormane de haine legate în cearşa- 
furi şi pături şi ne uitam împietriţi la 
cei rămaşi bocind la marginea satu- 
lui.” 


„Am fost debarcaţi în Feteşti-Gară, 
de unde, cu ajutorul localnicilor, ne- 
am deplasat pe un platou al unui 
deal situat între Feteşti-Gară, Feteşti 
oraş şi satul Buliga. Băştinaşii ne-au 
mărturisit pe şoptite că s-a lucrat cu 
multe luni înainte la parcelarea lotu- 
rilor pentru case și grădini şi la tra- 
sarea viitoarelor străzi şi a locurilor 
unde vor fi construite școala, sfatul 
popular şi miliția. Localnicilor li s-a 
spus că vor fi aduşi coreeni, motiv 
pentru care multă vreme am fost 
denumiți în acest fel de oamenii de 
acolo.” 


„Eram înconjurați de ape, Prutul la 2 
kilometri, dincolo rușii, de altă parte 
canalul de evacuare a apei la oreză- 
rie, un singur pod unde era postul de 
grăniceri; şi lacul Brateş, deci nu 
aveai cum să ieşi din comună. Eram 
în baltă peste 700 de familii. Ne-au 
obligat pe toţi să facem până în 
toamnă școală mare cu şapte clase, 
sfat popular, dispensar, cooperativă 
de consum cu trei secţii, posturi de 
miliţie şi de securitate, cămin cultu- 
ral ca să ne cultivăm în baltă. În îm- 
bulzeala aceea erau mai multe naţii: 
români bănăţeni, dar şi basarabeni, 
bucovineni; sârbi, unguri, nemți, 
bulgari, macedoneni şi era şi un 
evreu.” 








„Ne-am aşezat într-un lan de grâu, 
înconjurați de tancuri, cuiburi de 
mitralieră, soldaţi din cinci în cinci 
metri. Optsprezece zile am suferit de 
sete, deoarece ne aduceau apa în 
cisterne cu miros de gaz, puţină şi 
murdară. Lucram la gostat de la şap- 
te până la cinci după-masa, iar de 
atunci încolo băteam pereţii de la 
casă, chiar şi când se lăsa întuneri- 
cul. Puneam un felinar în băț şi con- 
tinuam munca până noaptea târziu. 
În aceste săptămâni mi-a murit de 
dizenterie copilul de zece luni. L-am 
îngropat eu şi cu soţia şi cu miliția- 
nul la spate, ca pe un câine.” 


„În fiecare duminică, şiruri de 
prunci, femei şi chiar bărbaţi făceau 
drumul prin baltă pentru a lua parte 
la Sfânta Liturghie de la bisericuţa 
din Tămăoani. Acolo se rugau bunu- 
lui Dumnezeu să le dea putere şi să- 
nătate și să poată duce calvarul care 
le-a fost dat de comunism. Parcă-i 
văd şi astăzi, cum trec prin baltă, pe 
o potecă îngustă, pe sub sălcii, pe 


lângă brusturi, şovar și pipirig, pe 
deasupra capetelor trece rar câte o 
pasăre de baltă, o rață, un nagâţ, un 
uliu şi ei păşesc peste stuful uscat şi 
peste crengi albite de chidă (un fel 
de brumă), merg sau se întorc de la 
bisericuţă unul în spatele celuilalt. 
Cei din Beba, Checea şi Giulvăz au 
organizat un cor şi de sărbători au 
cântat colinde şi cântări bisericeşti 
de a răsunat micuța biserică din Tă- 
măoani în care nu aveai loc să arunci 
un ac. Cei din sat au rămas uimiţi şi 
ne-au întrebat de ce am fost aduşi 
aici şi puşi să facem sat pe fundul 
lacului, că ei ne văd oameni de trea- 
bă şi gospodari cu frica lui Dumne- 
zeu, deşi autorităţile le-au spus că 
suntem bandiți periculoși. În centrul 
satului nostru de deportaţi se făcea 
în fiecare duminică piaţă mare şi 
veneau mulţime de oameni din sate- 
le vecine ca să vândă şi să cumpere 
tot felul de produse. Aşa s-a format 
legătura dintre deportaţi şi băşti- 
naşi.” 





Duhul Sfânt 


Daniel Turcea 


.. În vremea pe care-o ştiţi, în vremea pe ca- 


re o ştiţi 


am simţit blândeţea lui Dumnezeu 


meu Adevărat, 


Adevăr şi Dragoste, Viaţă pururea, 


lăuda 


O, de nu s-ar mai întuneca sufletul meu! 
Dumnezeule, Dumnezeu Adevărat 
Dumnezeul meu, Dumnezeul meu. 


Duhul Adevărului, Duhul cunoaşterii, Duhul 


milei, 
Duhul dragostei, 


Duhul minunii, Duhul lui Dumnezeu, 
Domnul și Dumnezeul meu... 


Dumnezeul meu blând, Dumnezeul 


Tine. 


Ție 
Îţi spun, Te rog şi rog Duhul să spună 
ale Duhului: 
fie mie după Cuvântul Tău, 
Jie mie Voia Ta, 
Îngăduie-Mi, Doamne, să scriu despre 


Sfântă Taină a Tainelor, Treime... 
cine va putea spune, va putea cânta şi 


ceea ce e însuşi Slava şi Lauda, sfială 


al Îngerilor, 
Rugăciune a lui lisus 


Dumnezeule din Dumnezeu ? 

Sfântul Petru, a fost cel de-al doi- 
lea fiu al cneazului Iuri Vladimi- 
rovici de Murom. În anul 1203, 
după moartea fratelui său mai ma- 
re, Petru a moştenit tronul din Mu- 
rom. Cu câţiva ani înainte de aceas- 
ta, tânărul cneaz s-a îmbolnăvit de 
lepră şi nimeni nu a putut să-l vin- 
dece. Unii dintre cei de la curte au- 
ziseră despre fiica unui apicultor, 
ce era vestită pentru iscusinţa de a- 
i ajuta pe cei bolnavi, astfel că au 
chemat-o să-l vindece pe cneazul 
suferind. 


Tânăra Fevronia, care locuia în ca- 
sa părinţilor săi din gubernia Ria- 
zan, era foarte frumoasă, înţeleaptă 
şi smerită şi cunoștea proprietăţile 
plantelor, cu ajutorul cărora vinde- 
ca diverse boli. Îngrijit de ea, tână- 
rul cneaz şi-a recăpătat sănătatea. 
Ajungând a o cunoaşte în tot acest 
răstimp, el s-a îndrăgosti de Fevro- 
nia și i-a promis că se va căsători cu 
ea după ce se va vindeca. Tânăra l-a 
vindecat pe cneaz, dar acesta nu s-a 
ținut de cuvânt. Apoi, el s-a îmbol- 
năvit din nou şi, venind ruşinat că 
nu şi-a ţinut promisiunea, a rugat-o 
pe Fevronia să-l tămăduiască. Când 
s-a vindecat complet, cneazul Petru 
s-a căsătorit cu tânăra Fevronia. 
Trăind în evlavie şi împlinind po- 
runcile lui Dumnezeu, cei doi au 
trecut cu dragoste şi smerenie prin 
toate încercările. 


Deoarece nu era cneaghină, ci o 
fată de rând, boierii din orașul Mu- 
rom nu o considerau pe Fevronia 
potrivită pentru Petru, cerându-i 
acestuia să o părăsească. Cneazul 
Petru a preferat să renunţe la dom- 
nie şi la bogății şi a decis să plece în 
exil, alături de soţia sa. 


La puţin timp după alungarea lor, 
multe nenorociri au căzut asupra 
orașului Murom, iar poporul a cre- 
zut că toate acestea se întâmplau 
din pricina alungării cneazului. Du- 
pă ce s-au întors, Sfinţii Petru şi 
Fevronia şi-au tratat toți supuşii ca 
şi cum ar fi fost copiii lor: îi adă- 
posteau pe pelerini, îi hrăneau pe 
cei flămânzi, îi îmbrăcau pe cei goi 
şi îi ajutau pe săraci în necazurile 
lor. 


Îmbătrânind şi văzând că viaţa lor 
se apropie de sfârşit, au început să 
se roage lui Dumnezeu ca să moară 
împreună, în aceeași zi, pentru ca 
niciunul dintre ei să nu trăiască 
fără celălalt. Au mai cerut, de ase- 
menea, să fie îngropaţi în acelaşi 
mormânt şi într-un sicriu comun, 
nu înainte de a lua voturile mona- 
hale, prinţul Petru devenind mona- 
hul David, iar cneaghina Fevronia 
—monahia Eufrosina. 


Cu puţin timp înainte de adormirea 
sa, Petru a trimis un mesager 
Fevroniei, spunându-i: 


- Soră Eufrosina, sunt pregătit să 
mor şi te mai aştept doar pe tine, 
ca să murim împreună. 


Şi s-a întâmplat întocmai: rugându | 


-se, au adormit întru Domnul în 
aceeaşi zi şi la aceeaşi oră, pe 25 





Sfinţii PETRU şi 
FEVRONIA 


ocrotitorii celor căsătoriți 


(25 iunie) 





A doua zi, locuitorii au găsit sicriele 
celor doi sfinţi goale, iar trupurile 
lor aşezate unul lângă celălalt, în 
sicriul din piatră pe care şi-l co- 
mandaseră când erau încă în viaţă. 
Neînţelegând ce s-a întâmplat, au 
aşezat din nou trupurile în sicrie 
separate. În dimineaţa următoare, 
Sfinţii Petru şi Fevronia au fost gă- 
siți din nou în sicriul de piatră — 
însă din acel moment nimeni nu a 
mai îndrăznit să atingă trupurile 
lor, lăsându-le în mormântul din 
Catedrala Naşterea Maicii Domnu- 
lui din Murom. 


Sfinţii Petru şi Fevronia sunt un 
model de căsătorie creștină şi au 
devenit sfinţii ocrotitori ai familiei 
şi exemple vii ale iubirii care depă- 
şeşte toate greutăţile, biruind însăşi 
moartea. 


Să avem rugăciunile lor! 


iunie 1228. În ziua înmormântării Ti 


lor, oamenii erau neliniştiţi, consi- 
derând că nu se poate ca un călugăr 


să fie îngropat în acelaşi sicriu cu o | 


monabhie. Astfel, au aşezat trupul 
Sfântului Petru în Catedrala Naşte- 
rea Maicii Domnului, care se afla în 
interiorul oraşului Murom, iar tru- 
pul cneaghinei Fevronia a fost aşe- 
zat în Biserica Înălţării Sfintei 
Cruci, care se afla în afara zidurilor 
oraşului. 





Racla cu moaştele sfinților, 


Biserica din Murom 


TAINA TROITEI 

Sfântului Andrei Rubliov 


Din scrierile ierom. Gabriel Bunge 





Ca multe icoane mai vechi aparţi- 
nând tipului „trinitar”, Rubliov îi re- 
prezintă pe cei trei îngeri perfect 
identici ca figură şi dimensiuni, în- 
trucât cele Trei Persoane Dumneze- 
iești sunt de-o-fiinţă. Toate trei poar- 
tă în mână aceleași toiege şi şed pe 
tronuri întru totul asemănătoare, în- 
trucât au aceeaşi cinstire şi slăvire. 


Diferite în mod individual sunt dim- 
potrivă ceea ce caracterizează 
„personalitatea” fiecăruia: atitudine, 
mimică şi gestică. Diferenţiat e şi 
modul în care fiecare înger e învăluit 
în veşmintele în sine identice. Lucrul 
este valabil şi pentru coloritul acesto- 
ra. 


Prin Troiță, Andrei Rubliov se des- 
prinde cu precauţie de predecesorii 
săi iconari. Îngerul din mijloc şi cel 
din dreapta se înclină şi privesc spre 
cel din stânga, iar acesta priveşte spre 
cel din dreapta, ivindu-se astfel nu 
numai o țesătură de relaţii între cele 
Trei Persoane, ci îngerul din stânga 
devine punctul de referinţă dominant 
al întregii compoziţii. El singur şade 
stând drept, în vreme ce ceilalţi doi se 
pleacă spre el. De aceea, el îl simboli- 
zează pe Tatăl, din Care ies în modul 
lor propriu şi negrăit Fiul şi Duhul şi 
spre Care conduc împreună întreaga 
creaţie. Pe Tatăl Cel pentru noi acum 
încă nevăzut îl sugerează de aseme- 
nea hlamida în roz purpuriu aurit 
care învăluie aproape cu totul figura 
sa şi nu lasă să se vadă decât 
foarte puţin din azurul străluci- 
tor al veşmântului. În vreme ce la 
Tatăl cel ascuns azurul ceresc de 
abia poate fi văzut, la îngerul din mij- 
loc, Fiul, el este, pe lângă purpura 
întunecată, culoarea dominantă. 
Chiar dacă a venit în trup, Fiul ne-a 
descoperit slava Sa. 


Cea mai dificilă a fost evidenţierea 
clară a Duhului Sfânt, întrucât chi- 
ar dacă Persoana Sa s-a descoperit, 
nu ni s-a descoperit însă „fața” Sa. 
Proprietăţile sale le cunoaştem numai 
din legăturile Sale cu Tatăl şi cu Fiul 


| 


> 


în istoria mântuirii şi din lucrarea Sa 
în noi. Rubliov a ştiut să vizualizeze 
în chip măiestrit această smerită re- 
tragere a Duhului. Ca şi la Fiul, azu- 
rul ceresc poate fi bine văzut, 
întrucât celălalt Mângâietor S-a reve- 
lat, ca şi Fiul, pe Sine însuşi. Hlamida 
sa are culoarea verdelui delicat, 
ca simbol al vieţii celei noi, întrucât 
EI este „dătătorul de viaţă”. 


Să observăm acum mimica şi gestica 
celor trei îngeri. Fiul se pleacă spre 
Tatăl şi priveşte spre El. Mâna Sa 
dreaptă pare să trimită spre potir şi 
în acelaşi timp, dincolo de el, spre 











Duhul. Iar Tatăl nu răspunde — apa- 
rent — nici la privirea, nici la gestul 
Fiului, ci priveşte spre Duhul, spre 
Care e îndreptată şi mâna sa dreaptă 
ridicată a binecuvântare. Între cele 
trei figuri devine vizibilă o miş- 
care ce sugerează un dialog fără 
cuvinte între Tatăl, Fiul şi Du- 
hul. Care poate fi conţinutul acestui 
dialog intradivin? Potirul din mijlocul 
mesei altarului şi capul viţelului aflat 
în el par să sugereze concluzia că sun- 
tem martori ai Sfatului veşic al Tată- 
lui de a trimite pe Fiul cu ajutorul 
Duhului spre mântuirea umanităţii. 
Însă această interpretare nu face 
dreptate faptului că mimica şi gestica 
acestui dialog intratrinitar nu-L vi- 
zează pe Fiul, cât pe Duhul, spre care 
trimit, fiecare în felul propriu, atât 
Tatăl, cât şi Fiul. 


Evenimentul în care Duhul Sfânt ca 
Persoană iese pentru întâia oară din 
umbra Tatălui şi a Fiului şi, trimis de 
Ei, El însuşi devine actor al istoriei 
mântuirii, este Cincizecimea, dar cea 
pe care a descris-o Ioan, ucenicul iu- 
bit care singur şi-a rezemat capul pe 
pieptul Domnului la Cina cea de Tai- 
nă. 


Troiţa lui Rubliov, al cărei conţi- 
nut teologic este Cincizecimea, 
poate fi aşadar „citită” ca o tran- 
spunere în icoană a cuvântărilor 
de despărţire ale lui lisus din 
Evanghelia după Ioan: 


„De Mă iubiţi, păziţi poruncile Mele. 
Și Eu voi ruga pe Tatăl şi alt Mângâ- 
ietor vă va da vouă ca să fie cu voi în 
veac, Duhul Adevărului, pe Care lu- 
mea nu poate să-L primească, pentru 
că nu-L vede, nici nu-L cunoaşte; voi 
Îl cunoaşteţi, că rămâne la voi şi în 
voi va fi!” (In. 14, 15-16) Între această 
făgăduinţă ȘI împlinirea ei stă crucea, 
iar după aceasta Invierea. 


Cuviosul Andrei Rubliov a înţeles într 
-un mod extrem de delicat să vizuali- 
zeze această Cincizecime ioaneică. 
Mişcarea dintre cele trei Persoane 








dumnezeieşti, dialogul intratrinitar, 
pleacă de la Fiul; EI priveşte rugân- 
du-se spre Tatăl, în timp ce mâna sa 
cea dreaptă trimite spre „potirul” 
Patimii Sale și, dincolo de aceasta, 
spre Duhul. Această privire şi acest 
gest sugerează trimiterea Para- 
cletului (Mângâietorul), devenită 
acum cu putinţă prin jertfa de Sine a 
Fiului. Iar Tatăl, Care-L aude puru- 
rea pe Fiul, împlineşte această rugă- 


minte: privirea Sa se îndreaptă asu- 
pra Duhului şi mâna Sa dreaptă îi 
împărtăşeşte binecuvântarea spre 
desăvârşirea lucrării mântuitoare a 
Fiului. Duhul Sfânt î însuşi Îşi pleacă 
cu smerenie şi încuviinţare capul, 
subliniind această consimţire prin 
mâna Sa dreaptă plecată. 


Acesta este accentul deosebit pe care 
a vrut Andrei Rubliov să-l așeze în 
Troiţa sa. Realizarea genială a lui 


Rubliov constă în aceea că a creat o 
icoană în care, pentru prima dată nu 
sunt reprezentate numai toate cele 
Trei Ipostasuri dumnezeieşti, ci fie- 
care din Ele apare ca Persoană în 
particularitatea ei inconfundabilă, 
adică în relaţia cu celelalte Persoa- 
ne: plecând de la Tatăl prin Fiul în 
Duhul Sfânt — și iarăşi în Duhul prin 
Fiul la Tatăl. 





File de prigoană comunistă 











S-a întâmplat exact acum 70 de ani. Unor oameni ca noi, poate mai buni decât 
noi, care îşi duceau viaţa liniştit. Apoi a venit tsunami-ul deportării în Bără- 
gan. Motivul: erau harnici, aveau gospodării, credinţă şi demnitate. Redăm 
aici câteva fragmente din cartea „Rusalii '51”. 


In noapiea de Rusalii a anului 1951, 
numeroase familii din sate şi orașe 
ale Banatului şi Olteniei, aflate în 
apropierea graniţei cu Iugoslavia, au 
fost ridicate și duse într-o direcţie, 
pentru ele, necunoscută. Se zvonea 
că nu se vor opri până în Siberia. În 
acea noapte de iunie au năvălit în 
mai multe case ţărăneşti cufundate 
în somn ofiţeri şi soldaţi de securita- 
te cu armele gata de tragere. Li s-a 
spus oamenilor să-şi ia strictul nece- 
sar şi să nu creadă cumva că se vor 
mai întoarce vreodată la vetrele lor. 
Unii, năuciţi sau disperaţi, au făcut 
gesturi de împotrivire. 


Soarta lor fusese hotărâtă cu un an 
înainte, când s-a dat un decret ce-i 
privea şi când a început în deplin 
secret alcătuirea listelor. Acestea îi 
cuprindeau pe chiaburi, pe prezum- 
tivii oponenți la colectivizare, pe 
simpatizanţii lui Tito, pe membrii 
partidelor istorice, pe cei ce aveau 
rude plecate în străinătate, pe basa- 
rabeni şi bucovineni stabiliţi în Ba- 
nat. 


Îi aştepta Bărăganul, la fel de înde- 
părtat şi de fără repere ca măgurile 


Siberiei. De la Feteşti spre Lătești. 
De la Ciulniţa la Dropia. De la Ur- 
leasca la Măzăreni. Pe câmpuri de 
grâu, pe câmpuri de bumbac, pe 
câmpuri de rapiţă, pe iarbă de Su- 
dan. În prima noapte au dormit pe 
haine, sub cerul liber. Sau în dulapu- 
rile culcate la pământ. Apoi şi-au 
încropit colibe din mobilă şi din co- 
voare. Curând şi-au săpat bordeie 
care se umpleau cu apă când ploua. 
Mai târziu au ridicat case de pământ 
bătut, acoperite cu paie ori cu stuf. 
Așa au fost înfiinţate 18 sate. 


Iată câteva amintiri: 


„Familiile Mezin locuiau la Giulvăz 
şi erau printre cele mai bogate de 
acolo. Li s-a întâmplat şi lor ce li s-a 
întâmplat tuturor. Le-a fost rezerva- 
tă descinderea pe neaşteptate în gos- 
podărie a armatei şi a securităţii, şi- 
au luat şi ei cu aceeaşi grabă câteva 
haine şi ceva mâncare din cămară, 
vreo două dulapuri pe care le vor 
aşeza în câmp, lângă Ciulniţa 
(încropindu-şi cu ajutorul lor un 
adăpost), o vacă, un cal, nişte saci de 
grâu şi de porumb, câteva găini. Au 
întârziat în gară câteva zile. Stăpânul 


gospodăriei, Mita Mezin, s-a întors, 
a putut să se mai întoarcă acasă prin 
bunăvoința soldatului care-i păzea. 
A păşit în curte a doua zi dimineaţa, 
şi-a aruncat privirea peste acareturi- 
le pustii, a ascultat mugetul animale- 
lor înnebunite de foame, lătratul 
câinelui rămas în lanţ, coteodăcitul 
păsărilor închise în coteţe. În preaj- 
ma lui s-au adunat porumbeii flă- 
mânzi de pe streaşina casei şi din 
columbarul aşezat pe stâlpul înalt 
din spatele pătulelor. N-avem cum 
evoca astăzi surparea sufletească a 
acelui om. Şi-a băgat mâinile în păr 
şi şi-a proptit capul de zidul casei. În 
câteva zile a albit de tot.” 


„S-a format pe străzile satului un 
convoi de căruţe încărcate cu mobi- 
lă, saci de grâu şi făină, perne, salte- 
le. La căruţe, oamenii au legat vitele, 
în cuşti de lemn au îngrămădit găini, 
gâşte, porci şi rațe care cotcodăceau, 
găgăiau şi grohăiau de parcă am fi 
fost ţigani din aceia nomazi, plecaţi 
Dumnezeu ştie unde, spre capătul 
lumii. Cei rămași ne-au însoţit până 
la ieşirea din localitate, de parcă am 
fi fost un cortegiu funerar, femeile 
boceau şi strigau după noi, iar noi 


